**Károli Gáspár Református Egyetem**

**adatkezelési tájékoztató**

**Oktatásinformatika a felsőoktatásban IV. Konferencia**

**Verzió: 1.0**

**Készült: 2023. 07. 18.**

**Az adatkezelés rövid leírása**

A Károli Gáspár Református Egyetem (a továbbiakban: az Adatkezelő) IKT Kutatóközpontja és a BTK Oktatásinformatikai Továbbképző Központja „Oktatásinformatikai a felsőoktatásban IV.” címmel 2023. november 18. napján konferenciát bonyolít le. A tevékenység megvalósítása során az Adatkezelő személyes adatokat kezel.

**Az adatkezelési tevékenység célja(i)**

Az adatkezelési tevékenység fő célja a rendezvény lebonyolítása. A regisztrációval kapcsolatos adatkezelés célja a résztvevők számának előzetes felmérése, az esetleges kapcsolódó szolgáltatások megszervezése, a **helyszínkapacitások optimális kihasználása** érdekében. Amennyiben az érintett a regisztráció során jelzi, hogy szeretne Adatkezelő oktatásinformatikai rendezvényeiről vagy továbbképzéseiről értesítést kapni, úgy az adatkezelés célja e tekintetben a **jövőbeli konferenciák, továbbképzések szervezése**. A megvalósult rendezvényeken Adatkezelő videókat és fényképeket és készít, amelyeket közzétesz online felületein **rendezvényei népszerűsítése** céljából.

**Az adatkezelési tevékenység jogalapja**

Az e tájékoztatóban megjelölt tevékenységek vonatkozásában az adatkezelés jogalapja az érintett önkéntes hozzájárulása személyes adatainak kezeléséhez [GDPR 6. cikk (1) bekezdésének a) pontja]. Az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

A regisztráció során a hozzájárulást az érintettek a konferencia honlapján adják meg.

A videó- és fényképfelvételek készítéséhez a hozzájárulást az érintettek előzetes tájékoztatását követően a rendezvényre történő belépéssel megadottnak tekintjük.

**Adatvédelmi hatásvizsgálat és konzultáció**

Az adatkezelési tevékenységek jogalapjára tekintettel nem szükséges.

**Adatkezelő megnevezése, elérhetőségei, képviselője és az adatvédelmi tisztviselőnek az elérhetőségei**

Adatkezelő megnevezése: Károli Gáspár Református Egyetem

Székhely és levelezési cím: 1091 Budapest, Kálvin tér 9.

Telefonszám: +36 (1) 455 9060

E-mail cím: rektori.hivatal@kre.hu

Képviselő: Prof. Dr. Trócsányi László Henrik rektor

Adatvédelmi tisztviselő neve: Dr. Molnár Péter

E-mail cím: [adatvedelem@kre.hu](mailto:adatvedelem@kre.hu)

**Az adatkezelést végző szervezeti egység(ek) megnevezése, elérhetőségei, a szervezeti egység vezetőjének neve**

KRE BTK Oktatásinformatika Továbbképző Központ és KRE IKT Kutatóközpont

Szervezeti egység vezetője: Dringó-Horváth Ida

Elérhetőség: [dringo.horvath.ida@kre.hu](mailto:dringo.horvath.ida@kre.hu)

**Igénybe vett adatfeldolgozó(k) adatai**

Az online részvétellel kapcsolatban az Adatkezelő a Youtube alkalmazást veszi igénybe. A Youtube működtetője a Google LLC. Az adatfeldolgozó adatkezelési gyakorlatáról bővebben itt olvashat: <https://support.google.com/youtube/answer/7671399?hl=hu>

**Az adatok megőrzésének, törlésének ideje, vagy az időtartam meghatározásának szempontjai**

A regisztrációval kapcsolatban kezelt személyes adatokat kizárólag a konferencia megvalósítását követő 1 hónapig őrizzük meg.

Azon érintettek vonatkozásában, akik a regisztráció során jelzik, hogy szeretnének a jövőben a KRE oktatásinformatikai témájú rendezvényeiről, továbbképzéseiről tájékoztatást kapni a névre és e-mailcímre vonatkozó adatokat a hozzájárulás visszavonásáig őrizzük.

A fénykép- és videofelvételeket 5 évig őrizzük meg.

**Az érintettek köre**

Mindazon természetes személyek akik a rendezvényre regisztrálnak.

**Az érintettek (becsült) száma**

Várhatóan 100 fő.

**A kezelt adattípusok köre**

A regisztrációval összefüggésben a következő személyes adatokat kezeljük: az érintett neve, e-mailcíme, affiliációja valamint a részvétel módja (online/személyes).

A hírlevél-küldéssel kapcsolatban a következő személyes adatokat kezeljük: az érintett neve, e-mailcíme, affiliációja

A fénykép- és videófelvételekkel kapcsolatban a következő személyes adatokat kezeljük: az érintett képmása és hangja.

**Az adatok forrása (az érintett, vagy más adatkezelés)**

Az adatok forrása az érintett.

**Az adatkezelés módszere**

Az adatokat elektronikusan kezeljük.

**Adatbiztonsági intézkedések általános leírása**

Az adatbiztonsági intézkedések tekintetében a KRE informatikai szabályzatában (http://www.kre.hu/portal/index.php/home/szabalyzatok.html) és adatkezelési szabályzatában (http://www.kre.hu/portal/index.php/adatvedelem.html) foglaltak az irányadóak.

**Az érintetti jogok gyakorlására biztosított elérhetőségek**

Az érintett a jogait bármilyen kommunikációs csatornán (papír alapon, személyesen, elektronikus úton) tudja gyakorolni az egyetem székhelyén, postai címén, illetve az adatvedelem@kre.hu e-mail címen keresztül. Az érintetti jogokról bővebben a KRE adatvédelmi szabályzatának IV. fejezetében tájékozódhat (<http://www.kre.hu/portal/index.php/adatvedelem.html>).

**Külső adattovábbításra vonatkozó információk**

A személyes adatokat harmadik fél részére nem továbbítjuk.

**Harmadik országba történő adattovábbításra vonatkozó információk**

Az adatokat az adatfeldolgozóként eljáró Google LLC részére továbbítjuk. A harmadik országba történő adattovábbítás megfelelőségi határozat, illetve az általános adatvédelmi rendelet 46. cikke szerinti megfelelő garanciák hiányában történik, amely kockázatot hordoz az érintettek vonatkozásában (körülményesebb és vélhetően kevésbé hatékony jogérvényesítés, adminisztrációs többletterhek).